
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 533 

29 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας Δημοτι¬ 


κού Σταδίου Αμαλιάδας Ν. Ηλείας. 1 

Έγκριση του Οργανισμού Εσωτερικής Υπηρεσίας 
(ΟΈ.Υ.) του Βρεφονηπιακού Σταθμού Λιβανατών 
Δήμου Δαφνουσίων Ν. Φθιώτιδας. 2 


ΑΠΟΦΑΣΕΙ Σ 

Αριθ. 2418 ( 1 ) 

Έγκριση Οργανισμού Εσωτερικής Υπηρεσίας Δημοτικού 
Σταδίου Αμαλιάδας Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξειςτου άρθρου 12τουΝ. 1188/1981 «περίκυ- 
ρώσεως του Κώδικος καταστάσεως προσωπικού οργανι- 
σμώντοπικής αυτοδιοικήσεως», όπως αντικαταστάθηκε με 
τις διατάξεις του άρθρου 8 παραγ. 5 του Ν. 2307/95. 

2. Τις διατάξεις του Ν. 2503/97 «Διοίκηση, οργάνωση, 
στελέχωσητης Περιφέρειας, ρύθμιση θεμάτων για τοπική 
αυτοδιοίκηση και άλλες διατάξεις». 

3. Τις διατάξειςτου άρθρου 14του Ν. 2880/2001 «Πρό¬ 
γραμμα «ΠΟΛΙΤΕΙΑ» για τη μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις». 

4. Την241 Γ.Γ./18.8.98 (ΦΕΚ939/Β/98) απόφασή μας «πε¬ 
ρί ανάθεσης άσκησης αρμοδιοτήτων και εξουσιοδότησης 
υπογραφής». 

5. Την 7/2003 απόφαση του Διοικητικού Συμβουλίου του 
Δημοτικού Σταδίου Αμαλιάδας «περί ψήφισης ΟΈ.Υ. του 
Σταδίου». 

6. Την 804/03 απόφαση του Δημοτικού Συμβουλίου Αμα¬ 
λιάδας «περί έγκρισης του ΟΕΥτου ΝΠΔΔΔημοτικόΣτάδιο 
Αμαλιάδας». 

7. Το 5/2004 πρακτικό του Υπηρεσιακού Συμβουλίου Υπαλ- 
λήλωνΟ.Τ.Α. Ν. Ηλείας μετοοποίογνωμοδοτείθετικάεπίτου 
ΟΈ.Υ. του Δημοτικού Σταδίου Αμαλιάδας, αποφασίζουμε: 

Εγκρίνουμε την 7/2003 απόφαση του Διοικητικού Συμ¬ 
βουλίου του Δημοτικού Σταδίου Αμαλιάδας «περί ψήφισης 


Οργανισμού Εσωτερικής Υπηρεσίας του Δημοτικού Σταδί¬ 
ου», όπως αναλυτικά ορίζεται στην απόφαση αυτή, ώστε η 
διάρθρωση των θέσεων των Υπηρεσιών αυτού να έχει ως 
εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΟΥ ΣΤΑΔΙΟΥ ΑΜΑΛΙΆΔΑΣ 

ΑΡΘΡΟ 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
ΤΟΥ ΔΗΜΟΤΙΚΟΥ ΣΤΑΔΙΟΥ ΑΜΑΛΙΑΔΑΣ 

Οι Υπηρεσίες του Δημοτικού Σταδίου Αμαλιάδας λει¬ 
τουργούν σε επίπεδο Διεύθυνσης Γυμναστηρίου, με τις 
εξής υπηρεσίες (τμήματα:γραφεία): 

1. Τμήμα Διοικητικών και Οικονομικών Υπηρεσιών 

2. Τμήμα Συντήρησης και Κατασκευής Αθλητικών Εγκα¬ 
ταστάσεων 

3. Τμήμα Αθλητικών και Πολιτιστικών Δραστηριοτήτων 

ΑΡΘΡΟ 2 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ - 
ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Έχει την ευθύνη και φροντίζει για την σωστή λειτουρ¬ 
γία όλων των τμημάτων της Διεύθυνσης. 

2. Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου. 

3. Εισηγείται στο Διοικητικό Συμβούλιο για την στελέχω- 
ση με προσωπικό της Διεύθυνσης και για την απόδοση των 
προγραμμάτων Αθλητισμού. 

4. Έχει την ευθύνη για την πιστή εφαρμογή του Οργανι¬ 
σμού λειτουργίας Δημοτικού Σταδίου. 

5. Έχει την ευθύνη για την ομαλή λειτουργία, τάξη και κα¬ 
θαριότητα του Δημοτικού Σταδίου σε θέματα συντήρησης 
- καθαριότητας. 

6. Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό Συμβούλιο με απόφαση του. 

7. Μετά από συνεννόηση με τις αρμόδιες Υπηρεσίες ει- 
σηγείται για αναγκαίες προμήθειες. 

8. Εισηγείται το πρόγραμμα λειτουργίας προπονήσεως 
Αθλητικών Σωματείων, σε συνεργασία με τον υπεύθυνο 
που έχει οριστεί από την Επιτροπή Διοίκησης και μετά από 
γνώμη των Αθλητικών Σωματείων, που κάνουν χρήση των 
αθλητικών χώρων. 

9. Σε συνεννόηση με το συντηρητή χλοοτάπητα καθορί¬ 
ζει τις προπονήσεις του ποδοσφαιρικού τμήματος. 

10. Εισηγείται στο Διοικητικό Συμβούλιο για την παραχώ¬ 
ρηση των εγκαταστάσεων για την διεξαγωγή Αθλητικών 
και Πολιτιστικών Εκδηλώσεων. 

11. Ενημερώνει την Διοίκηση για τις ελλείψεις διάφορων 
Αθλητικών οργάνων και λοιπών ειδών συντήρησης και κα¬ 
θαριότητας. 

12. Φροντίζει και ελέγχει όλες τις Αθλητικές Εγκαταστά¬ 
σεις που περιβάλουν το Δημοτικό Χώρο Άθλησης. 

13. Σε περίπτωση ατυχήματος ή υγειονομικού επεισοδί¬ 
ου οφείλει να εξασφαλίζει τα μέσα και τις διαδικασίες για 
άμεση μεταφορά σε ανάλογο Νοσοκομείο όσων έχουν 
ανάγκη καθώς και την καταλληλότητα και συνεχή ετοιμό¬ 
τητα του υγειονομικού προσωπικού. 

14. Εισηγείται στο Διοικητικό Συμβούλιο για όλα τα θέ¬ 
ματα και μετέχει στις συνεδριάσεις χωρίς ψήφο. 

ΑΡΘΡΟ 3 

ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΩΝ 
ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Χειρίζεται τα θέματα που έχουν σχέση με τους εργα¬ 
ζόμενους στο Δημοτικό Στάδιο. 

2. Τηρεί ενημερωμένους μ’ όλα τα απαραίτητα στοιχεία 
στους Υπηρεσιακούς Ατομικούς των εργαζομένων στο Δη¬ 
μοτικό Στάδιο. 

3. Χορηγεί ύστερα από αίτηση πιστοποιητικά σε άτομα 
που έχουν σχέση με το Δημοτικό Στάδιο. 

4. Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες σε συνεργασία με 
τους προϊστάμενους των άλλων γραφείων. 

5. Ευθύνεται για την έγκαιρη και σωστή εφαρμογή της 
εργατικής νομοθεσίας σε ότι αφορά τους εργαζόμενους 
στο Δημοτικό Στάδιο εισηγούμενος ανάλογα στο Διοικητι¬ 
κό Συμβούλιο. 

6. Εγκρίνει τις άδειες των εργαζόμενων του Δημοτικού 
Σταδίου. 

7. Ελέγχει το δελτίο παρουσίας των εργαζόμενων και 
ενημερώνει το Διοικητικό Συμβούλιο για κάθε απουσία ή 
ανωμαλία. 

8. Φροντίζει για την έγκαιρη σύνταξη, αναμόρφωση του 
ετήσιου Προϋπολογισμού, σύμφωνα με τις διατάξεις που 
ισχύουν για τα Νομικά Πρόσωπα Δημοσίου Δικαίου των 
ΟΤΑ καθώς και την έγκαιρη σύνταξη και υποβολή του ετή¬ 
σιου Απολογισμού. 

9. Παρακολουθεί την κίνηση εξόδων Εσόδων - Εξόδων 
του Δημοτικού Σταδίου κατά τομέα δραστηριότητας και 
ενημερώνει έγκαιρα τις ενδιαφερόμενες υπηρεσίες και το 
Διοικητικό Συμβούλιο. 

10. Προσδιορίζει τις τακτικές ανάγκες του Δημοτικού 
Σταδίου σε ετήσια βάση και προβαίνει στην προμήθεια των 
διάφορων υλικών. 

11. Διενεργεί διαγωνισμό για μισθώσεις, εκμισθώσεις, 
προμήθειες που αφορούν το Δημοτικό Στάδιο, σύμφωνα 
με τις διατάξεις που ισχύουν για τα Ν.Π.Δ.Δ. των Ο.Τ.Α. 

12. Φροντίζει για την σύνταξη προώθηση και έγκριση δια¬ 
φόρων ενταλμάτων. 

13. Φροντίζει για την είσπραξη διαφόρων πόρων του Δη¬ 
μοτικού Σταδίου. 

14. Φροντίζει για την μισθοδοσία και λοιπές παροχές 
στους εργαζομένους. 

15. Φροντίζει για τις πληρωμές διαφόρων προμηθειών - 
έργων καθώς και διαφόρων τελών, φόρων, χαρτόσημου, 
Ι.Κ.Α. κλπ σύμφωνα με τις ισχύουσες διατάξεις των ΟΤΑ. 

16. Παραλαμβάνει και φυλάσσει το υλικό που προορίζε¬ 
ται για το Δημοτικό Στάδιο. 


17. Φροντίζει για την διανομή του υλικού σύμφωνα με τον 
προορισμό τους. 

18. Προβαίνει σε καταστροφή και εκποίηση του άχρη¬ 
στου υλικού. 

19. Τηρεί τα απαιτούμενα βιβλία κλπ σύμφωνα με τις 
ισχύουσες διατάξεις περί Ν.Π.Δ.Δ. των ΟΤΑ. 

20. Συνεργάζεται με τα άλλα γραφεία για θέματα συναρ- 
μοδιότητας. 

21. Φροντίζει για τον εξοπλισμό μετά απαραίτητα και κα¬ 
τάλληλα μέσα του Δημοτικού Σταδίου για την άμεση παρο¬ 
χή υγειονομικής περίθαλψης στους ευρισκόμενους στους 
χώρους του Δημοτικού Σταδίου. 

22. Έχει την δυνατότητα να εξουσιοδοτήσει εγγράφως 
κάποιον υπάλληλο του γραφείου για την διεκπεραιώσει 
οποιασδήποτε εργασίας. 

ΑΡΘΡΟ 4 

ΑΡΜΟΔΙΟΤΗΤΕΣ ΤΜΗΜΑΤΟΣ ΣΥΝΤΗΡΗΣΗΣ ΚΑΙ 
ΚΑΤΑΣΚΕΥΩΝ ΤΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Εισηγείται στο Διοικητικό Συμβούλιο για την εκτέλεση 
συντήρησης ή κατασκευής και υπολογίζει τις απαιτούμε- 
νες δαπάνες. 

2. Παρακολουθεί την εκτέλεση της συντήρησης ή κατα¬ 
σκευής απολογιστικά ή από εργολάβο Δημοσίων έργων ή 
εμπειροτέχνη όπως προβλέπεται από τις σχετικές διατά¬ 
ξεις για τα δημόσια έργα. 

3. Επιβλέπει τις εργασίες μαζί με τον υπεύθυνο του Διοι¬ 
κητικού Συμβουλίου 

4. Ευθύνεται για την φύλαξη, συντήρηση, επισκευή του 
υλικού και μέσων του Δημοτικού Σταδίου. 

5. Τηρεί ενημερωτικά μητρώα για όλες τις εγκαταστά¬ 
σεις και το υλικό. 

6. Προσδιορίζει τα απαιτούμενα αποθέματα σε υλικά και 
ανταλλακτικά και εισηγείται σχετικά για την προμήθειά 
τους σε ετήσια βάση. 

7. Φροντίζει για το προσδιορισμό των αναγκών στο προ¬ 
σωπικό του γραφείου του και εισηγείται σχετικά στο Διοι¬ 
κητικό Συμβούλιο. 

8. Φροντίζει για την αναζήτηση των απαιτούμενων στατι¬ 
στικών στοιχείων για ότι αφορά τη συντήρηση των εγκατα¬ 
στάσεων και του υλικού. 

9. Συνεργάζεται με τα άλλα τμήματα για θέματα συναρ- 
μοδιότητας. 

10. Φροντίζει και έχειτην ευθύνη γιατην συντήρηση όλων 
των εγκαταστάσεων του Δημοτικού Σταδίου και συγκεκρι¬ 
μένα: 

- των κτιριακών εγκαταστάσεων 

- των ηλεκτρολογικών εγκαταστάσεων 

- των υδραυλικών και θερμοϋδραυλικών εγκαταστάσεων 

- των υπαίθριων εγκαταστάσεων 

- των ξυλουργικών εγκαταστάσεων 

- των χλοοταπήτων 

- των κήπων παρτεριών 

- κλάδεμα, κόψιμο χόρτων, λίπανση, ράντισμα, σκάψιμο 

11. Ευθύνεται για τη χάραξη των γραμμών σε οποιοδή- 
ποτε αγωνιστικό χώρο έχει το εν λόγω τμήμα και την απο¬ 
κατάστασή τους μετά το σβήσιμο (στο γήπεδο ποδοσφαί¬ 
ρου) ή καταστροφής (στο κλειστό γυμναστήριο). 

12. Φροντίζει για την συντήρηση και τον καθαρισμό της 
πισίνας σε καθημερινή βάση, παρακολούθηση της καταλ¬ 
ληλότητας του νερού (ΡΗ και χλωρίου) και αποστολή δείγ¬ 
ματος νερού για μικροβιολογικό έλεγχο, σύμφωνα με τον 
Κανονισμό Λειτουργίας του ΝΠΔΔ. 

13. Μεριμνά για την ετήσια συντήρηση του Κολυμβητη¬ 
ρίου, το οποίο θα παραμένει κλειστό κατά τη διάρκεια των 
εργασιών. 

14. Καθορίζει τις προπονήσεις των ποδοσφαιρικών σω¬ 
ματείων στο γήπεδο ποδοσφαίρου, σε συνεργασία με τον 
αρμόδιο Γεωπόνο και μέλος του Δ.Σ. που έχει οριστεί υπεύ¬ 
θυνος. 

15. Μεριμνά για τον έλεγχο μια φορά το χρόνο τουλάχι¬ 
στον, της λειτουργίαςτων μηχανολογικών εγκαταστάσεων 
από αρμόδιο μηχανικό της τεχνικής υπηρεσίας του Δήμου 
Αμαλιάδας και σε αδυναμία αυτού από μηχανικό της Περι¬ 
φέρειας. 

16. Όπου λειτουργούν καυστήρες, λέβητες ΒΟΙΕΕΒ υπο¬ 
χρεωτικά γίνει συντήρηση τουλάχιστον δύο φορές το χρό¬ 
νο α) είτε από υπάλληλο αντίστοιχης ειδικότητας, β) είτε 
από ιδιωτικό συνεργείο συντήρησης και θα διακόπτεται η 
λειτουργία του γυμναστηρίου μετά από εισήγηση του αρ¬ 
μοδίου υπάλληλου. 

ΑΡΘΡΟ 5 

ΑΡΜΟΔΙΟΤΗΤΕΣ ΤΜΗΜΑΤΟΣ ΑΘΛΗΤΙΚΩΝ ΚΑΙ 
ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Εκπόνηση αθλητικών και πολιτιστικών προγραμμάτων 
που αφορούν σε προγράμματα Μαζικού Αθλητισμού και 
Μαζικής Άσκησης 

2. Διοργάνωση αθλητικών και πολιτιστικών εκδηλώσεων 
και συμμετοχή σε εκδηλώσεις Μαζικού Αθλητισμού. 

3. Παρακολούθηση των αποτελεσμάτων της εφαρμογής 
των προγραμμάτων και εκδηλώσεων και όταν απαιτείται 
τροποποίηση ή βελτίωση ή αλλαγών αυτών. 

4. Εισήγηση προς την Διοίκηση για την δημιουργία νέων 
αθλητικών κέντρων με την πρόβλεψη του απαιτούμενου τε¬ 
χνικού εξοπλισμού καθώς και την καλύτερη αξιοποίηση 
των υπαρχόντων αθλητικών χώρων. 

5. Συντονισμός παρακολούθησης και έλεγχος της εφαρ¬ 
μογής των καθημερινών προγραμμάτων γύμνασης και λοι¬ 
πών αθλητικών εκδηλώσεων. 

6. Συνεργασία με τα αθλητικά σωματεία και συλλόγους 
του Δήμου και παροχή κάθε δυνατής βοήθειας στην λει¬ 
τουργία αυτών. 

7. Οργάνωση αθλητικών προγραμμάτων στους μαθητές 
των σχολείων σε συνεργασία με τους καθηγητές φυσικής 
αγωγής των σχολείων. 

8. Προγραμματισμός και οργάνωση αθλητικών και πολι¬ 
τιστικών εκδηλώσεων σχετικών με τα προγράμματα που 
υλοποιεί το Νομικό Πρόσωπο, με σκοπό την διάδοση και 
την ανάπτυξη του αθλητικού πνεύματος σε όλους τους δη¬ 
μότες. 

9. Μέριμνα για την καλή λειτουργία των αιθουσών γυ¬ 
μναστικής και των χώρων άθλησης. 

10. Ευθύνη για την καλή λειτουργία και απόδοση της υλι- 
κοτεχνικής υποδομής των αιθουσών, καθώς επίσης και ο 
εντοπισμός τυχόν ελλείψεων και βλαβών του εξοπλισμού 
τους γενικότερα. 

11. Φροντίδα για την εφαρμογή κανονισμών διεξαγωγής 
των διάφορων αθλημάτων της αρμοδιότητάς τους. 

12. Μέριμνα για την αποφυγή ατυχημάτων κατά την ώρα 
της άθλησης των αθλούμενων στα τμήματά τους. 

13. Παροχή πρώτων βοηθειών, περίθαλψης, αντιμετώπι¬ 
ση έκτακτων περιστατικών (κακώσεων, τραυματισμών 
κλπ.) όλων των αθλούμενων εντός των χώρων άθλησης. 

14. Τήρηση ατομικών καρτελών των αθλουμένων και ση¬ 
μείωση των επιδόσεώντους. 


15. Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολής των σκοπών και δράσεωντου Α.Κ. (διοργάνωση 
συνεντεύξεων τύπου, προετοιμασία και επιμέλεια αρθρο- 
γραφίας συνεργασία με Μ.Μ.Ε. κα.). 

16. Ενημέρωση του κοινού πάνω στην αποστολή και στις 
εκδηλώσεις του Νομικού Προσώπου και προβολή τους με 
κάθε πρόσφορο μέσο. 

17. Μέριμνα για την προβολή και διαφήμιση όλων των 
αθλητικών και πολιτιστικών καθώς και έκδοση, διακίνηση 
και διάθεση ενημερωτικού υλικού στους δημότες που 
έχουν σχέση με αυτές (προγράμματα, αφίσες, κλπ.). 

ΑΡΘΡΟ 6 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ 

• Οι θέσεις των κατηγοριών ΠΕ, ΤΕ, και ΔΕ, κατατάσσο¬ 
νται στους βαθμούς Δ' (εισαγωγικός), Γ', Β' και Α' (καταλη¬ 
κτικός) . 

• Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός), Δ', Γ, Β' (καταληκτικός). 

• Τα προσόντα διορισμού των θέσεων περιγράφονται 
στα Π.Δ/τα 50/2001,37α/87 και 22/90. 

• Οι θέσεις που προβλέπονται ανά κατηγορία και κλάδο 
είναι οι εξής: 


ΚΑΤΗΓΟΡΙΑ ΠΕ 


ΚΑΤΗ ΓΟ Ρ ΙΑ/ΚΛΑΔΟΣ 

ΘΕΣΕΙΣ 

ΠΡΟΒΛΕ- 

ΠΟΜΕΝΕΣ 

ΠΡΟΣΩΠΟ¬ 

ΠΑΓΕΙΣ 

ΘΕΣΕΙΣ 

ΠΕ ΔΙΟΙΚΗΤΙΚΟΣ ή και ΟΙΚΟΝΟΜΙΚΟΣ 

1 


ΠΕ ΠΟΛΙΤΙΚΩΝ ΜΗΧΑΝΙΚΩΝ 

1 


ΠΕ ΜΗΧΑΝΟΛΟΓΩΝ ΜΗΧΑΝΙΚΩΝ 

1 


ΠΕ ΚΑΘΗΓΗΤΩΝ ΦΥΣΙΚΗΣ ΑΓΩΓΗΣ 

1 


ΠΕ ΙΑΤΡΩΝ 

1 


ΣΥΝΟΛΟ 

5 


ΚΑΤΗΓΟΡΙΑ ΤΕ 


ΘΕΣΕΙΣ 

ΠΡΟΣΩΠΟ¬ 


ΠΡΟΒΛΕ- 

ΠΑΓΕΙΣ 

ΚΑΤΗ ΓΟ Ρ ΙΑ/ΚΛΑΔΟΣ 

ΠΟΜΕΝΕΣ 

ΘΕΣΕΙΣ 

ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ 

1 


ΤΕ ΤΕΧΝΟΛΟΓΩΝ ΠΟΛΙΤΙΚΩΝ ΜΗΧΑΝΙΚΩΝ 1 


ΤΕ ΤΕΧΝΟΛΟΓΩΝ ΜΗΧΑΝΟΛΟΓΩΝ Ή 

ΗΛΕΚΤΡΟΛΟΓΩΝ ΜΗΧΑΝΙΚΩΝ 

1 


ΤΕ ΦΥΣΙΚΟΘΕΡΑΠΕΥΤΩΝ 

1 


ΤΕ ΝΟΣΗΛΕΥΤΩΝ 

1 


ΤΕ ΤΕΧΝΟΛΟΓΩΝ ΓΕΩΠΟΝΩΝ 

1 


ΣΥΝΟΛΑ 

6 


ΚΑΤΗΓΟΡΙΑ ΔΕ 


ΘΕΣΕΙΣ 

ΠΡΟΣΩΠΟ¬ 


ΠΡΟΒΛΕ- 

ΠΑΓΕΙΣ 

ΚΑΤΗΓΟΡΙΑ/ΚΛΑΔΟΣ 

ΠΟΜΕΝΕΣ 

ΘΕΣΕΙΣ 

ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 

4 


ΔΕ ΝΟΣΗΛΕΥΤΩΝ 

1 


ΔΕ ΟΔΗΓΩΝ 

1 


ΔΕ ΤΕΧΝΙΤΩΝ (Υδραυλικών) 

1 


ΔΕ ΤΕΧΝΙΤΩΝ (Ξυλουργών) 

1 


ΔΕ ΤΕΧΝΙΤΩΝ (Ελαιοχρωματιστών) 

1 


ΔΕ ΤΕΧΝΙΤΩΝ (Κηπουρών) 

3 


ΔΕ ΤΕΧΝΙΚΟΣ (Δομικών Έργων) 

1 


ΔΕ ΤΕΧΝΙΚΟΣ (Ηλεκτρολόγων) 

1 


ΔΕ ΤΕΧΝΙΚΟΣ (Αμαξωμάτων φανοποιός) 

1 


ΣΥΝΟΛΟ 

15 

ΚΑΤΗΓΟΡΙΑ ΥΕ 


ΘΕΣΕΙΣ ΠΡΟΣΩΠΟ- 
ΠΡΟΒΛΕ- ΠΑΓΕΙΣ 

ΚΑΤΗΓΟΡΙΑ/ΚΛΑΔΟΣ _ ΠΟΜΕΝΕΣ ΘΕΣΕΙΣ 

ΥΕ Γενικών Καθηκόντων 1 

ΥΕ Φυλάκων/ Νυχτοφυλάκων 4 

ΥΕ Προσωπικού Καθαριότητας 3 

ΣΥΝΟΛΟ 8 

• Προσωπικό οιασδήποτε κατηγορίας και κλάδου, πέντε 
(5) θέσεις. 

• Το προσωπικό που υπηρετεί με την ψήφιση του παρό¬ 
ντος, καταλαμβάνει προσωποπαγείς θέσεις αν δεν προ- 
βλέπονται στον παρόντα οργανισμό, που καταργούνται με 
την αποχώρησή του από την υπηρεσία. 

• Προβλέπονταιπέντε (5) θέσεις διαφόρων ειδικοτήτων 
από τις προαναφερόμενες κατηγορίες και κλάδους, για 
την αντιμετώπιση εποχικών, περιοδικών ή πρόσκαιρων 
αναγκών. 

ΑΡΘΡΟ 7 

ΠΡΟΪΣΤΑΜΕΝΟΙ ΔΙΕΥΘΥΝΣΗΣ ΚΑΙ ΤΜΗΜΑΤΩΝ 

Α. Ο Προϊστάμενος της Διεύθυνσης προέρχεται: 

• Από οποιονδήποτε κλάδο των κατηγοριών ΠΕ και ελ¬ 
λείψει αυτού 

• ΤΕ οποιουδήπετε κλάδου και ελλείψει αυτού από κλά¬ 
δο 

• ΔΕ Διοικητικών Γραμματέων. 

Β. Ο Προϊστάμενος του Τμήματος Διοικητικών και Οικο¬ 
νομικών Υπηρεσιών προέρχεται από τους κλάδους: 

• ΠΕ Διοικητικού Οικονομικού και ελλείψει αυτού 

• ΤΕ Διοικητικού Λογιστικού και ελλείψει αυτού 

• ΔΕ Διοικητικών Γ ραμματέων 

Γ. Ο Προϊστάμενος του τμήματος Συντήρησης και Κατα¬ 
σκευών των αθλητικών εγκαταστάσεων προέρχεται από 
τον κλάδο: 

• ΠΕ Μηχανικών και ελλείψει αυτού 

• ΤΕ Μηχανικών 

Δ. Ο Προϊστάμενος του Τμήματος Αθλητικών και Πολιτι¬ 
στικών Δραστηριοτήτων προέρχεται από τους κλάδους: 

• ΠΕ Καθηγητών Φυσικής Αγωγής ή ΠΕ Διοικητικού Οι¬ 
κονομικού και ελλείψει αυτού 

• ΤΕ Διοικητικού Λογιστικού και ελλείψει αυτού 

• ΔΕ Διοικητικών Γ ραμματέων 

ΑΡΘΡΟ 8 

Για τον διορισμό, τα καθήκοντα, τους περιορισμούς το 
χρόνο εργασίας, την αστική ευθύνη, τα δικαιώματα, τις 
άδειες τις μεταβολές υπηρεσιακής κατάστασης, το προ¬ 
βάδισμα τις ηθικές αμοιβές, τα πειθαρχικά αδικήματα τη 
λύση της υπαλληλικής σχέσης και την ιατροφαρμακευτική 
περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

ΑΡΘΡΟ 9 

Οι υπάλληλοι του Δημοτικού Σταδίου Αμαλιάδας υπάγο¬ 
νται στο υπηρεσιακό συμβούλιο των υπαλλήλων ΟΤΑ Ν. 
Ηλείας. 

ΑΡΘΡΟ 10 
ΤΕΛΙΚΕΣ ΔΙΑΤΑΞΕΙΣ 

Από την ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του προϋπολο¬ 
γισμού του Δήμου του οικονομικού έτους 2004, ο οποίος 
ενισχύεται από τους Κ.Α.Π. ύψους 150.000,00 ΕΥΡΩ περί¬ 


που. Γ ια τα επόμενα οικονομικά έτη το ύψος της δαπάνης 
δεν μπορεί να προσδιοριστεί, εφόσον προσληφθούν όλοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 24 Φεβρουάριου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής κ.α.α. 

Η Διευθύντρια Διοίκησης 
ΧΛΟΗ ΚΑΤΣΟΥΔΑ 

-*- 

Αριθ. 19508 ( 2 ) 

Έγκριση του Οργανισμού Εσωτερικής Υπηρεσίας (Ο.Ε.Υ.) 
του Βρεφονηπιακού Σταθμού Λιβανατών Δήμου Δαφ- 
νουσίων Ν. Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) Του άρθρου 12 του Ν. 2880/2001 (ΦΕΚ Α' 9), «Πρό¬ 
γραμμα "ΠΟΛΙΤΕΙΑ" για τη μεταρρύθμιση και τον εκσυγ¬ 
χρονισμό της Δημόσιας Διοίκησης κ,α.δ». 

β) Του Νόμου 2503/97 (ΦΕΚ Α' 107), «Διοίκηση, οργάνω¬ 
ση, στελέχωση, της Περιφέρειας ρύθμιση θεμάτων για την 
τοπική αυτοδιοίκηση κ.α.δ». 

γ) Του Νόμου 2190/94 (ΦΕΚ 28) «Σύσταση ανεξάρτητης 
αρχής για την επιλογή προσωπικού και ρύθμιση θεμάτων 
διοίκησης» όπως ισχύει. 

δ) Του άρθρου 27 του Ν. 2081/92 (ΦΕΚ Α' 154), με το 
οποίο προστέθηκε νέο άρθρο 29Α στο Ν. 1558/81 (ΦΕΚ Α' 
137), σχετικά με τον έλεγχο των δαπανών που προκαλούν 
οι κανονιστικές διοικητικές πράξεις. 

ε) Του άρθρου 198 παρ. 3 του Π.Δ/τος 410/95 (Δ.Κ.Κ), 
όπως ισχύει. 

στ) Του άρθρου 12του Ν. 1188/81 (ΦΕΚΑ'204), «Περίκυ- 
ρώσεως του κώδικα περί καταστάσεως προσωπικού Ορ¬ 
γανισμών Τοπικής Αυτοδιοίκησης», όπως τροποποιήθηκαν 
μεταγενέστερα. 

2. Την 10361/5.8.2003 απόφασή μας, με την οποία τρο¬ 
ποποιήθηκε η οικ. 6659/15.5.2001 ομοιά μας (ΦΕΚ Β' 
640/28.5.2001), περί συστάσεως Ν.Π.Δ.Δ με την επωνυμία: 
«Βρεφονηπιακός Σταθμός Λιβανατών Δήμου Δαφνου- 
σίων», η οποία δημοσιεύθηκε στο ΦΕΚ Β' 1219/ 27.8.2003. 

3. Την 32/2003 απόφαση του Διοικητικού Συμβουλίου του 
Βρεφονηπιακού Σταθμού Λιβανατών Δήμου Δαφνουσίων, 
περί ψηφίσεως του Οργανισμού Εσωτερικής Υπηρεσίας 
(Ο.Ε.Υ.) του. 

4. Την 174/2003 απόφαση του Δημοτικού Συμβουλίου 
Δήμου Δαφνουσίων, στην οποία διατυπώνεται η σύμφωνη 
γνώμη του για την ψήφιση του ανωτέρω Ο.Ε.Υ. 

5. Τη γνώμη του Υπηρεσιακού Συμβουλίου υπαλλήλων 
Ο.Τ.Α. Νομού Φθιώτιδας, περί ψηφίσεωςτου Ο.Ε.Υ. του νο¬ 
μικού προσώπου, που διατυπώνεται στο 5/2003 πρακτικού 
του (αριθ. Γνωμοδότησης 8/2003), αποφασίζουμε: 

Εγκρίνουμε την αριθ. 32/2003 απόφαση του Διοικητικού 
Συμβουλίου του Βρεφονηπιακού Σταθμού Λιβανατών Δή¬ 
μου Δαφνουσίων, με την οποία ψηφίζεται ο Οργανισμός 
Εσωτερικής Υπηρεσίας (Ο.Ε.Υ.) του οικείου νομικού προ¬ 
σώπου, ως ακολούθως: 

Άρθρο 1 

Διάρθρωση Υπηρεσιών 

Το Ν.Π.Δ.Δ. του ΔΗΜΟΥ ΔΑΦΝΟΥΣΙΩΝ με τίτλο ΒΡΕΦΟ- 

ΝΗΠΙΑΚΟΣ ΣΤΑΘΜΟΣ ΛΙΒΑΝΑΤΩΝ ΔΗΜΟΥ ΔΑΦΝΟΥ- 
ΣΙΩΝ που συστάθηκε με την 10361/5.8.2003 συστατική 
πράξη της Περιφέρειας Στερεός Ελλάδας έχει έδρα τον 
Βρεφονηπιακό Σταθμό του Δήμου Δαφνουσίων. 

Οι υπηρεσίες του Βρεφονηπιακού Σταθμού Λιβανατών 
λειτουργούν σε επίπεδο διεύθυνσης. 

Η Διεύθυνση Βρεφονηπιακού Σταθμού αποτελείται από 
τα εξής Γραφεία: 

Α) Τμήμα Προσχολικής Αγωγής 

Β) Τμήμα Βρεφικό 

Γ) Τμήμα Διοικητικό-Οικονομικού 

Δ) Γ ραφείο Κοιν.Λειτουργών που θα είναι λειτουργικό και 
όχι αυτοτελές 

Άρθρο 2 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο του Σταθμού και γενικά μεριμνά για την 
εύρυθμη λειτουργία του σύμφωνα με τον ισχύοντα κανονι¬ 
σμό. 

Β) Τα τμήματα Προσχολικής Αγωγής και Βρεφικό επιμε¬ 
λούνται την παροχή σύγχρονης προσχολικής αγωγής και 
φροντίδας στα φιλοξενούμενα νήπια και βρέφη σε συνερ¬ 
γασία με το προσωπικό του Σταθμού. 

Γ) Τοτμήμα Διοικητικού - Οικονομικού επιμελείται τις πα¬ 
ντός είδους διοικητικές και οικονομικές εργασίες. 

Άρθρο 3 

Καθήκοντα και Αρμοδιότητες Προσωπικού 

Α' Διευθυντής 

Τα καθήκοντα του ΔΙΕΥΘΥΝΤΗ ασκεί κατά προτεραιότη¬ 
τα ένας υπάλληλος των Κλάδων ΤΕ Βρεφονηπιοκομίας και 
ΤΕ Νηπιαγωγών με τυπικό προσόν πτυχίο Βρεφονηπιοκο¬ 
μίας, εφόσον έχει και τα λοιπά και ουσιαστικά προσόντα, 
σύμφωνα με τις κείμενες διατάξεις για κρίση και επιλογή. 
Αν δεν υπάρχουν υπάλληλοι με τα άνω τυπικά και ουσια¬ 
στικά προσόντα, κρίνονται για την κατάληψη της ως άνω 
θέση και υπάλληλοι από τους υπόλοιπους υφισταμένους 
κλάδους. Κατά την πρώτη εφαρμογή της παρούσας διάτα¬ 
ξης δικαίωμα συμμετοχής στις κρίσεις για την κατάληψη 
της ανωτέρω θέσης έχουν και όσοι υπηρετούν κατά την 
έναρξη ισχύος του παρόντος σε θέση προϊσταμένου οργα¬ 
νικής μονάδας 

Ανεξαρτήτως κλάδου, εφόσον έχουν επιλεγεί για την κα¬ 
τάληψη της θέσης στην οποία υπηρετούν, ύστερα από κρί¬ 
ση του οικείου Υπηρεσιακού Συμβουλίου. 

Ειδικότερα: Ο Διευθυντής 

1. Παρίσταται στις συνεδριάσεις του Διοικητικού Συμ¬ 
βουλίου, χωρίς ψήφο, στην περίπτωση που δεν είναι μέλος 
του Διοικητικού Συμβουλίου, εισηγείται θέματα ημερήσιας 
διάταξης που καταρτίζεται από τον Πρόεδρο του ΔΣ και εκ¬ 
φέρει γνώμη για κάθε ένα αυτά, που καταχωρείται στα πρα¬ 
κτικά. 

2. Εισηγείται στο Διοικητικό Συμβούλιο κάθε θέμα που 
ασχολείται με τη λειτουργία , το προσωπικό, τους γονείς 
και την υλικοτεχνική υποδομή των τμημάτων, όπως: 

Α) Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη λει¬ 
τουργία τους. 

Β) Το παιδαγωγικό υλικό και τον πόσης φύσεως εξοπλι¬ 
σμό. 

Γ) Τις απαραίτητες εργασίες για την επισκευή και συντή¬ 
ρηση των κτιρίων. 

Δ) Την επιμόρφωση του προσωπικού. 


3. Φροντίζει για την πιστή εφαρμογή της κείμενης νομο¬ 
θεσίας των εγκυκλίων και οδηγιών του Υπουργείου και για 
την πιστή εφαρμογή των αποφάσεων του Διοικητικού Συμ¬ 
βουλίου. 

4. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγχρο¬ 
νων απόψεων της Παιδαγωγικής και της Ψυχολογίας. 

5. Εποπτεύει, συντονίζει και κατευθύνει το παιδαγωγικό 
έργο των τμημάτων. 

6. Είναι αρμόδιος γιατην εύρυθμη λειτουργία του Σταθμού. 

7. Εισηγείται στο Δ.Σ. του Σταθμού κάθε θέμα που αφο¬ 
ρά την λειτουργία, το προσωπικό, τους γονείς και την υλι¬ 
κοτεχνική υποδομή του Σταθμού όπως: 

• Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλισθεί η εύρυθμη λει¬ 
τουργία του 

• Το παιδαγωγικό υλικό καιτονπάσης φύσεως εξοπλισμό 

• τις απαραίτητες εργασίες για την επισκευή και συντή¬ 
ρηση των κτιρίων την επιμόρφωση του προσωπικού. 

8. Είναι υπεύθυνος για την τήρηση του ωραρίου του προ¬ 
σωπικού, προγραμματίζει και εγκρίνει τις άδεις αυτού 
ώστε να μην δημιουργούνται λειτουργικά προβλήματα στο 
Σταθμό. 

9. Επιβλέπει τη τήρηση όλων των απαραίτητων βιβλίων 
και τηρεί την σφραγίδα του Σταθμού. 

10. Συνεργάζεται αρμονικά με το τμήμα Διοικητικού - Οι¬ 
κονομικού το οποίο οφείλει να παρέχει κάθε στοιχείο, για 
να διασφαλισθεί η εύρυθμη λειτουργία του Σταθμού και η 
επίτευξη των σκοπών του. 

11. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

12. Φροντίζει για την εσωτερική τάξη των Τμημάτων και 
υποχρεούται για κάθε σημειούμενη παράβαση ή ανωμαλία 
που αναφέρεται από την Προϊσταμένη του Τμήματος να 
ενημερώνει το Διοικητικό Συμβούλιο. 

13. Προίσταται όλων των υπαλλήλων του Σταθμού, 
ασκώντας τις προβλεπόμενες από τις κείμενες διατάξεις 
αρμοδιότητες, παρακολουθεί και συντονίζει το έργο τους, 
ανάλογα προς τις ανάγκες που ανακύπτουν κάθε φορά. 

14. Συντάσσει την εμπιστευτική αλληλογραφία του Σταθ¬ 
μού, καθώς επίσης και την υπόλοιπη αλληλογραφία τού¬ 
του, εφόσον για την τελευταία αυτή περίπτωση δεν υπηρε¬ 
τεί υπάλληλος των Κλάδων Διοικητικού-Λογιστικού ή Δια¬ 
χειριστών ή υπηρετεί, αλλά αυτός απουσιάζει ή κωλύεται 
και υπογράφει τα έγγραφα εκείνα, για τα οποία έχει εξου¬ 
σιοδοτηθεί από το Διοικητικό Συμβούλιο. 

15. Παρακολουθεί και ελέγχει σε τακτά χρονικά διαστή¬ 
ματα τα βιβλία διαχείρισης και διοίκησης και λοιπά παρα¬ 
στατικά στοιχεία που τηρεί ο υπάλληλος των Κλάδων Διοι¬ 
κητικού - Λογιστικού ή Διαχειριστών. 

16. Ασκεί τα καθήκοντα του υπαλλήλου των Κλάδων Δι¬ 
οικητικού - Λογιστικού ή διαχειριστών σε περίπτωση που 
δεν υπηρετεί τέτοιος υπάλληλος ή υπηρετεί, αλλά απου¬ 
σιάζει ή κωλύεται και εκτελεί κάθε εργασία σε περίπτωση 
έκτακτης ανάγκης. 

17. Όταν δεν υπηρετεί Διευθυντής ή υπηρετεί αλλά 
απουσιάζει ή κωλύεται όλα τα παραπάνω καθήκοντα ασκεί 
ο νόμιμος αναπληρωτής αυτού. 

Άρθρο 4ο: 

Β) ΤΜΗΜΑΤΑ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘ¬ 
ΜΩΝ 

Καθή κοντά προϊσταμένου τμή ματος Π ροσχολικής Αγωγής 

Τα καθήκοντα του προϊσταμένου ασκεί κατά προτεραίο- 

τητα ένας υπάλληλος των Κλάδων ΤΕ Βρεφονηπιοκομίας 
και ΤΕ Νηπιαγωγών (προσωρινός) με τυπικό Προσόν πτυ¬ 
χίο Βρεφονηπιοκομίας, εφόσον έχει και τα λοιπά τυπικά 
προσόντα, σύμφωνα με τις κείμενες διατάξεις για κρίση και 
επιλογή. Αν δεν υπάρχουν υπάλληλοι με τα ως άνω τυπικά 
και ουσιαστικά προσόντα, κρίνονται για την κατάληψη των 
ως άνω θέσεων και υπάλληλοι από τους υπόλοιπους υφι¬ 
σταμένους κλάδους. 

Κατά την πρώτη εφαρμογή της παρούσας διάταξης δι¬ 
καίωμα συμμετοχής στις κρίσεις για την κατάληψη των 
ανωτέρω θέσεων έχουν και όσοι υπηρετούν κατά την έναρ¬ 
ξη ισχύος του παρόντος σε θέση προϊσταμένου οργανικής 
μονάδας ανεξαρτήτως κλάδου, εφόσον έχουν επιλεγεί για 
την κατάληψη της θέσης στην οποία υπηρετούν, ύστερα 
από κρίση του οικείου Υπηρεσιακού Συμβουλίου. 

Είναι υπεύθυνος 

1. Για την εύρυθμη λειτουργία του τμήματος και την τή¬ 
ρηση του Κανονισμού Λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη/νήπια 

Σε συνεργασία με το παιδαγωγικό προσωπικό. 

3. Εποπτεύει όλο το προσωπικό του τμήματος για τη σω¬ 
στή εκτέλεση των καθηκόντων του. 

4. Εισηγείται στη Διεύθυνση, τις ανάγκες του Τμήματος 
σε προσωπικό και πάσης φύσεως εξοπλισμό καθώς και την 
επιμόρφωση του προσωπικού. 

5. Είναι υπεύθυνος για τις συγκεντρώσεις, προσωπικού, 
γονέων. 

6. Τηρεί όλα τα απαραίτητα βιβλία: 
α) βιβλίο παρουσίας προσωπικού, 
β) βιβλίο παρουσίας νηπίων, 

γ) βιβλίο αποθήκης τροφίμων, 
δ) βιβλίο διδαχθείσας ύλης, 
ε) βιβλίο αναλώσιμων υλικών, 
στ) δελτίο εισαγωγής τροφίμων. 

-Α' ΠΑΙΔΑΓΩΓΟΙ - ΒΡΕΦΟΚΟΜΟΙ 
Αρμοδιότητες - Καθήκοντα 

1. Φροντίζουν για την ψυχοσωματική και ψυχοκινητική 
εξέλιξη των νηπίων με εξατομίκευση του ημερήσιου προ¬ 
γράμματος ανάλογα με την ηλικία και τις ανάγκες τους. 
Απασχολούν τα νήπια σύμφωνα με το ημερήσιο πρόγραμ¬ 
μα απασχόλησης και προσφέρουν σε αυτά με υπομονή και 
αγάπη όλες τις δυνατότητες για να αναπτύξουν την προ¬ 
σωπικότητά τους ώστε να αναπτύξουν ικανότητα συγκέ¬ 
ντρωσης αυτοενέργειας, εμπιστοσύνης στον εαυτό τους 
και τις προσωπικές δυνατότητές τους. 

2. Φροντίζουν για την σωστή οργάνωση και τάξη των αι¬ 
θουσών. Παρακολουθούν την συμπεριφορά των παιδιών 
και υποχρεούνται να αναφέρουν στον Προϊστάμενο και να 
τον ενημερώνουν για κάθε ύποπτο σχετικά με την υγεία πε¬ 
ριστατικό των παιδιών ή οποιοδήποτε άλλο θέμα. 

3. Εισηγούνται στον προϊστάμενο ή Δ/ντή γιατον έγκαιρο 
εφοδιασμό, με τα απαραίτητα είδη, για την εφαρμογή του 
Προγράμματος Παιδαγωγικού Υλικού. 

4. Βοηθούν τα παιδιά να ικανοποιούν τις ατομικές τους 
ανάγκες και ενθαρρύνουν την αυτοεξυπηρέτησή τους. 

5. Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης. 

6. Παρακολουθούν την διανομή του φαγητού σταπαιδιά, 
που πραγματοποιείται από το βοηθητικό προσωπικό μα¬ 
γειρείο και το προσωπικό καθαριότητας - βοηθητικών ερ¬ 
γασιών και φροντίζουν τα παιδιά κατά την ώρα του φαγη¬ 
τού τους. 


7. Ενημερώνουν τους αρμοδίους και τον Παιδίατρο για 
κάθε ύποπτο σχετικά με την υγεία τους περιστατικό. 

8. Τηρούντο βιβλίο παρουσίας των παιδιών και ενημερώ¬ 
νουν για τις καθυστερήσεις παιδιών στην προσέλευσή 
τους είτε τις απουσίες τους. 

9. Λόγω της άμεσης επαφής τους με τα παιδιά προσφέ¬ 
ρουν σ'αυτά με υπομονή και στοργή όλες τις δυνατότητες 
για να αναπτύξουν την προσωπικότητά τους επιδιώκοντας 
συνεχώς να δημιουργήσουν σ'αυτά ικανότητα συγκέντρω¬ 
σης, αυτοενέργειας, εμπιστοσύνη στον εαυτό τους και στις 
προσωπικέςτους δυνατότητες. Σε καμιά περίπτωση και για 
οποιοδήποτε λόγο δεν επιτρέπεται η κακή μεταχείριση των 
παιδιών (εκφοβισμός, σωματική ποινή). 

10. Εισηγούνται στον Προϊστάμενο του τμήματος τον 
έγκαιρο εφοδιασμό των αιθουσών με τα είδη που είναι απα¬ 
ραίτητα για την υλοποίηση του προγράμματος (παιχνίδια, 
εποπτικά μέσα κλπ). 

11. Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε υλικό 
που τους έχει διατεθεί. 

12. Διατηρούν επαφή με τους γονείς και κηδεμόνες και 
τους ενημερώνουν για την συμπεριφορά και την ψυχοσω¬ 
ματική υγεία των παιδιών του τμήματός τους. 

13. Εκτελούν οποιαδήποτε άλλη υπηρεσία σχετική με το 
έργο που τους αναθέτει ο προϊστάμενος. 

Οι υπάλληλοι του κλάδου Βρεφονηπιοκομίας, εφόσον 
υπηρετούν σε τμήματα βρεφών, έχουν πέρα από τα προα- 
ναφερόμενα καθήκοντα και τα ακόλουθα: 

Α. Είναι υπεύθυνοι για την κανονική και σύμφωνα με τους 
κανονισμούς και τις οδηγίες του παιδιάτρου, λειτουργία 
του βρεφικού τμήματος. 

Β. Επιμελούνται της παρασκευής του γάλατος και της 
λοιπής τροφής στα βρέφη με οδηγίες του παιδιάτρου και 
γενικά φροντίζουν για την ικανοποίηση των ατομικών και 
σωματικών αναγκών των βρεφών (καθαριότητα, διατρο¬ 
φή)· 

Γ. Επιμελούνται του καθημερινού ιματισμού των βρεφών 
που περιλαμβάνουν από τον υπάλληλο των κλάδων Διοικη¬ 
τικού - Λογιστικού ή Διαχειριστών, ευθυνόμενοι για κάθε 
απώλεια ή καταστροφή του. 

Β' Βοηθοί Παιδαγωγών - Βρεφοκόμων 

Α'. Βοηθούν το παιδαγωγικό προσωπικό σε άλατα καθή- 
κοντάτους και εκτελούν τις οδηγίες που παίρνουν από αυ¬ 
τό. 

Β'. Δεν έχουν τμήμα βρεφών ή νηπίων αλλά έχουν την ευ¬ 
θύνη του τμήματος σε περίπτωση απουσίας της υπεύθυ¬ 
νης παιδαγωγού. 

Γ. Σε περίπτωση απουσίας της παιδαγωγού για έκτα¬ 
κτους λόγους ή ασθένεια ή άδεια αντικαθιστούν την παι¬ 
δαγωγό, απευθυνόμενοι στην υπεύθυνο του Σταθμού για 
βοήθεια και υποστήριξη. 

Άρθρο 5ο 

Τμήμα Διοικητικό - Οικονομικό 

1. Επιμελείται την εκκαθάριση και πληρωμή κάθε δαπά¬ 
νης και εκδίδει σχετικό ένταλμα πληρωμών. 

2. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση των μισθών, επιδο¬ 
μάτων προσαυξήσεων κλπ του προσωπικού. 

3. Συνεργάζεται με τον Διευθυντή για την κατάρτιση του 
προϋπολογισμού, απολογισμού, ισολογισμού. 

4. Τηρεί όλα τα απαραίτητα βιβλία. 

5. Εισηγείται έγκαιρα την προμήθεια των παταγωγών σε 
είδος για όλο το προσωπικό που εργάζεται στο Νομικό 

Πρόσωπο - ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ - ΛΟ¬ 
ΓΙΣΤΙΚΟ. 

Στην αρμοδιότητα του ανήκουν: 

6. Η εφαρμογή της ισχύουσας κάθε φορά νομοθεσίας 
σχετική με την υπηρεσιακή κατάσταση της πάσης φύσεως 
προσωπικού του Ν.Π.- 

7. Η τήρηση του μητρώου των ατομικών φακέλων και ευ¬ 
ρετηρίων του προσωπικού του Νομικού Προσώπου με 
οποιαδήποτε σχέση εργασίας, των συνταξιούχων, καθώς 
και των δελτίων παρουσίας τους και η φροντίδα για την συ¬ 
νεχή παρακολούθηση και ενημέρωσή τους. 

8. Η σύνταξη κατά νόμο των πινάκων αρχαιότητας των 
υπαλλήλων του Νομικού Προσωπικού. 

9. Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μεταβο¬ 
λών εγκαίρως στο αρμόδιο γραφείο. 

10.0 έλεγχος των προβλεπόμενων από το Νόμο δικαιο- 
λογητικών κάθε δαπάνης. 

11.0 έλεγχος της διαπίστωσης της ύπαρξης σχετικής πί¬ 
στωσης για την πληρωμή δαπάνης. 

12. Η αναγνώριση των πιστωτών του ΝΠ με την προσυ- 
πογραφή των πράξεων εκκαθάρισης αναγνώρισης και έκ¬ 
δοσης των οικείων χρηματικών ενταλμάτων μέσα στις πι¬ 
στώσεις του προϋπολογισμού. 

13. Η καταχώρηση των ενταλμάτων στα οικεία βιβλία και 
η αποστολή τους στο ταμείο για εξόφληση. 

14. Η τήρηση των από το Νόμο βιβλίων. 

15. Η σύνταξη μισθοδοτικών καταστάσεων όλου του 
προσωπικού του ΝΠ η μέριμνα για την τακτική και έγκαιρη 
πληρωμή των πάσης φύσεως αποδοχών όλων των μισθω¬ 
τών του Ν.Π και η εκτέλεση κάθε εργασίας που έχει σχέση 
με την ασφάλιση. 

16. Η επιμέλεια και η συνεργασία με το γραφείο προσω¬ 
πικού για κάθε θέμα που αφορά τους εργαζόμενους. 

17. Η διενέργεια κάθε πράξης σχετικής με την προμήθεια 
όλών των ειδών για τις ανάγκες του Νομικού προσώπου και 
η λειτουργία των Παιδικών Σταθμών με την άμεση επίβλε¬ 
ψη των προϊσταμένων τμημάτων των Διευθυντών. 

18. Η σύνταξη σχεδίων προϋπολογισμού - απολογισμού 
προκειμένου να τεθεί υπόψη των προϊσταμένων και τμημά¬ 
των της Διεύθυνσης πριν διαβιβαστεί στο Διοικητικό Συμ¬ 
βούλιο. 

19. Η επιμέλεια σύνταξης αιτιολογημένης έκθεσης επί 
του απολογισμού εσόδων και εξόδωντου Νομικού Προσώ¬ 
που. 

20. Η συγκέντρωση κάθε κινητής και ακίνητης περιου¬ 
σίας του Ν.Π. καθώς και η περιφρούρηση των δικαιωμάτων 
κυριότητας νομικής και καταρχής από το Ν. Π. της ακινήτου 
περιουσίας με τη συνεργασία της Νομικής Υπηρεσίας του 
Δήμου. 

21. Η τήρηση αρχείου των κληροδοτημάτων και δωρεών 
του Νομικού Προσώπου. 

Γραφείου Κοινωνικού Λειτουργού 

Στην αρμοδιότητά του ανήκουν: 

1. Παροχή εξειδικευμένου επιστημονικού έργου σύμφω¬ 
να με τις αρχές Κοινωνικής εργασίας όπως αυτά περιγρά- 
φονται στις ισχύουσες διατάξεις. 

2. Καταρτίζει το κοινωνικό - οικογενειακό ατομικό ιστορι¬ 
κό των νηπίων και το καταχωρεί στον ατομικό φάκελο. 

3. Επικοινωνεί με αρμόδιους φορείς και παραπέμπει τις 
περιπτώσεις σε ειδικούς όταν κρίνεται απαραίτητη. 

4. Οργανώνει ομιλίες και συγκεντρώσεις γονέων για θέ¬ 
ματα που αφορούν την νηπιακή ηλικία. 


5. Συμβάλλει στην πρόληψη ή αντιμετώπιση προβλημά¬ 
των των παιδιών των Σταθμών και των οικογενειών τους, 
εφ'όσον αυτό ζητηθεί ή είναι αναγκαίο. 

Άρθρο 6ο 

Υπάλληλοιτου κλάδου Μαγειρείων. Ο αρμόδιος υπάλλη¬ 
λος: 

1. Παραλαμβάνει από τον υπεύθυνο την αναγκαία ποσό¬ 
τητα υλικών για το ημερήσιο φαγητό και υπογράφει τα σχε¬ 
τικά δελτία εξαγωγής. 

2. Είναι υπεύθυνος για την επιμελημένη και έγκαιρη πα¬ 
ρασκευή του φαγητού, σύμφωνα με το ισχύονποσοστολό- 
γιο και διαιτολόγιο. 

3. Φροντίζει για το σερβίρισμα του προγεύματος και του 
μεσημβρινού φαγητού. 

4. Είναι αποκλειστικά υπόλογος για τα μαγειρικά σκεύη 
και τα λοιπά είδη εστιάσεως που παραλαμβάνει και οφείλει 
να φροντίζει για την καλή συντήρηση και καθαριότητα αυ¬ 
τών, καθώς και του χώρου του μαγειρείου, ευθυνόμενος 
για κάθε απώλεια ή καταστροφή τους. 

5. Φροντίζει για την έγκαιρη τακτοποίηση των προμηθευ- 
όμενων τροφίμων και ειδών καθαριότητα στον κατάλληλο 
χώρο αποθήκευσης αυτών και μεριμνά για την διατήρηση 
της τάξης και της καθαριότητας του χώρου αυτού. 

6. Σε όλες τις παραπάνω εργασίες βοηθείται από τον 
υπάλληλο του ίδιου κλάδου που έχει ορισθεί ως 
βοηθός(μαγείρισσα ή τραπεζοκόμος, και σε περίπτωση έλ¬ 
λειψης αυτού, από το προσωπικό καθαριότητας - βοηθητι¬ 
κών εργασιών, με υπόδειξη του προϊσταμένου. 

ΒΎπάλληλοιτου Κλάδου Προσωπικού Καθαριότητας 

1. Εκτελούντις εργασίες καθαριότητας όλων των εσωτε¬ 
ρικών και εξωτερικών χώρων του Σταθμού, εκτός εκείνων 
του μαγειρείου και της αποθήκης. 

2. Είναι αποκλειστικά υπόλογοι γιατο γενικό ιματισμό του 
Σταθμού, που παραλαμβάνουν, εκτός εκείνου που χρησι¬ 
μοποιείται από κάθε υπάλληλο του κλάδου Βρεφονηπιοκο- 
μίας ή Νηπιαγωγών (προσωρινός) και οφείλουν να μερι¬ 
μνούν για την καλή συντήρηση, καθαριότητα και φύλαξη 
αυτού στον κατάληλο χώρο αποθήκευσής του, ευθυνόμε- 
νοιγια κάθε απώλεια ή αδικαιολόγητη καταστροφή του. 

3. Βοηθούν τον μάγειρα, σε περίπτωση που δεν υπάρχει 
βοηθός μάγειρα, στην προετοιμασία του φαγητού των παι¬ 
διών. 

4. Φροντίζουν για τη διανομή του φαγητού, παρευρίσκο- 
νται στο χώρο της τραπεζαρίας και βοηθούν τους υπαλλή¬ 
λους των κλάδων Βρεφονηπιοκομίας ή Νηπιαγωγών (προ¬ 
σωρινός), καθ’ όλη τη διάρκεια του φαγητού των παιδιών. 

5. Φροντίζουν μετά το τέλος του φαγητού, για την συ¬ 
γκέντρωση και μεταφορά στο χώρο του μαγειρείου των ει¬ 
δών εστιάσεως. 

6. Βοηθούν, εφόσον παρίσταται ανάγκη, στην προετοι¬ 
μασία των παιδιών του νηπιακού τμήματος για την μεσημ¬ 
βρινή τους ανάπαυση, καθώς και στην ετοιμασία αυτών για 
την αποχώρησή τους από τον Σταθμό. 

7. Σε περίπτωση κωλύματος ή ασθένειας του Υπαλλήλου 
που έχει ορισθεί να ασκεί καθήκοντα μαγείρου και μη 
υπάρχοντος άλλου στον ίδιο κλάδο βοηθητικού προσωπι¬ 
κού μαγειρείου, εκτελούν εκ περιτροπής και τα καθήκοντα 
μαγείρου, μέχριτην πρόσληψη εκτάκτου υπαλλήλου προς 
αναπλήρωση του κωλυόμενου ή ασθενούντος. 

8. Επιλαμβάνονται της καθαριότητας των παιδιών του νη- 
πιακού και βρεφικού τμήματος. 

9. Εκτελούν κάθε άλλη εργασία σε περίπτωση έκτακτης 
ανάγκης, με υπόδειξη του προϊσταμένου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΝΗΠΙΑΓΩΓΩΝ 

Θέσεις 1 

Βαθμός Δ' - Α' 

2. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 

Θέσεις 3 

Βαθμός Δ' - Α' 

3. ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 

Θέσεις 1 

Βαθμός Δ' - Α' 

4. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 

Θέσεις 1 

Βαθμός Δ' - Α' 

5. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 

Θέσεις 1 

Βαθμός Δ' - Α' 

6. ΚΛΑΔΟΣ ΔΕ 8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις 4 

Βαθμός Δ' - Α' 

7 .ΚΛΑΔΟΣ ΔΕ32 ΜΑΓΕΙΡΩΝ 
Θέσεις 1 

ΒΑΘΜΟΣ Δ'-Α' 

8. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις 1 

Βαθμός Ε' - Β' 

9. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

Θέσεις 1 

Βαθμός Ε' - Β' 

Β' ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Α) ΜΟΝΙΜΟ ΠΡΟΣΩΠΙΚΟ 

1. ΥΕ 14 ΜΑΓΕΙΡΩΝ 

Θέσεις 1 

2. ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 

Θέσεις 2 

Β) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 


Γ' ΕΠΟΧΙΑΚΟ ΠΡΟΣΩΠΙΚΟ 

3 ΘΕΣΕΙΣ Διαφόρων ειδικοτήτων 

Άρθρο 7 

Α) Οι σήμερον υπηρετούντες υπάλληλοι του Ν.Π. καλύ¬ 
πτουν μέρος των παραπάνω προβλεπόμενων οργανικών 
θέσεων και μετατάσσονται αυτοδίκαια στο νέο Νομικό 
Πρόσωπο υπό την επωνυμία ΒΡΕΦΟΝΗΠΙΑΚΟΣ ΣΤΑΘ¬ 
ΜΟΣ ΛΙΒΑΝΑΤΩΝ ΔΗΜΟΥ ΔΑΦΝΟΥΣΙΩΝ σύμφωνα με τις 
διατάξεις του άρθρου 26 παραγράφου 3 του Νόμου 2880/ 
2001. Το ανωτέρω προσωπικό εξακολουθεί να διέπεται 
από το ασφαλιστικό και συνταξιοδοτικό καθεστώς κύριας 
και επικουρικής ασφάλισης και πρόνοιας που είχε πριν την 
έναρξη ισχύος του παρόντος άρθρου. 

Β) Οι υπάλληλοι που κατέχουν προσωρινές προσωπα- 
γείς θέσεις ανεξαρτήτως κλάδου και κατηγορίας διατη¬ 
ρούν όλα τα δικαιώματα και παροχές από τη θέση διορι¬ 
σμού της. 

Άρθρο 8 

Προϊστάμενοι των Υπηρεσιακών μονάδων 

1. Κατά το διάστημα στο οποίο θα υπηρετούν στο ΝΠΔΔ 
υπάλληλοι των κλάδων ΠΕ Νηπιαγωγών (προσωρινός), ΤΕ 
Νηπιαγωγών (προσωρινός) και ΤΕ Βρεφονηπιοκομίας ως 


προϊστάμενοι της Διεύθυνσης του Βρεφονηπιακού Σταθ¬ 
μού Λιβανατών Δήμου Δαφνουσίων καθώς και του τμήμα¬ 
τος Προσχολικής αγωγής επιλέγονται από τους Κλάδους 
ΠΕ Νηπιαγωγών (προσωρινός), ΤΕ Νηπιαγωγών (προσω¬ 
ρινός) ΤΕ Βρεφονηπιοκομίας καιΤΕ 9 Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
Κλάδου ΤΕ 9 Βρεφονηπιοκομίας. 

2. Προϊστάμενος του τμήματος Διοικητικού-Οικονομικού 
επιλέγεται υπάλληλος του Κλάδου ΠΕ 1 Διοικητικού-Οικο- 
νομικού, ΤΕ 17 Διοικητικού - Λογιστικού, ΔΕ Διοικητικού- 
Λογιστικού και ΔΕ 1 Διοικητικού-Λογιοτικού. 

Άρθρο 9ο 

Για το διορισμό, τα καθήκοντα, τους περιορισμούς, το 
χρόνο εργασίας, την αστική Ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτική 
περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές Διατάξεις. 

Άρθρο 10ο 

Οι προβλεπόμενες από τον παρόντα - Οργανισμό Εσω¬ 
τερικής Υπηρεσίες θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων για 
την κάλυψη των υφιστάμενων και μελλοντικών αναγκών 
των Υπηρεσιών του Ν.Π.Δ.Δ. 

Η κατανομή του προσωπικού σε Τμήματα - Γ ραφεία γίνε¬ 
ται πάντοτε με απόφαση του Προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών, τα προ¬ 
σόντα των υπαλλήλων, την πείρα και τις γνώσεις αυτών σε 
ειδικά αντικείμενα, κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανηλίκων τέκνων, έγκυες γυναίκες, τόπος διανομής κ.λ.π.). 

Προϊστάμενοι Γ ραφείων ορίζονται πάντοτε με απόφαση 
του Προέδρου του Δ.Σ. 

Οι κρινόμενοι από το αρμόδιο Υπηρεσιακό Συμβούλιο 
υπάλληλοι αναπληρούμενοι σε περίπτωση απουσίας τους 
ή κωλύματος από τον κατά βαθμό αρχαιότερο υπάλληλο 
της αυτής υπηρεσίας. 

Κάθε άλλη λεπτομέρειαλειτουργίαςτων επί μέρους υπη¬ 
ρεσιών μη προβλεπόμενη από τον παρόντα Οργανισμό, 
ρυθμίζεται με τον κανονισμό λειτουργίας του Ν.Π.Δ.Δ. 

Ακροτελεύτιο άρθρο 

Απάτην ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του προϋπολο¬ 
γισμού του οικονομικού έτους 2004, ο οποίος ενισχύεται 
από τους ΚΑΠ, τροφεία κ.λ.π. ύψους 30.000,00 ΕΥΡΩ περί¬ 
που εις βάρος του προϋπολογισμού του Βρεφονηπιακού 
Σταθμού Λιβανατών Δήμου Δαφνουσίων εφ’ όσον προσλη- 
φθούν όλοι και για τα επόμενα οικονομικά έτη το ύψος της 
δαπάνης δεν μπορεί να προσδιοριστεί. 

Μετά τη δημοσίευση της παραπάνω απόφασης καταρ- 
γείται η 7564,18014,7563,1079/18.7.2002 απόφασή μας 
(ΦΕΚΒ' 1003/2.8.2002). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 17 Φεβρουάριου 2004 

Ο Γ ενικός Γ ραμματέας Περιφέρειας 
ΣΤΕΦΑΝΟΣ Θ. ΠΑΤΡΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





